Jacques Chirac

Jacques René Chirac ( ahoskatua; Paris, 1932ko azaroaren 29 - Paris, 2019ko irailaren 26a) frantziar politikaria izan zen. Frantziako Errepublikako presidente izan zen 1995-2007 bitartean, lehen ministro 1974-1976 eta 1986-1988 bitartean, eta Parisko alkate 1977tik -1995era, beste hainbat arduraren artean.

 Ibilbide politikoa 
Diputatua (1967), Nekazaritzako ministroa (1972) eta Barne Arazoetako ministroa (1974) izan zen Jacques Chirac, Giscard d'Estaingek lehen ministro izendatu aurretik (1974-1976). Parisko alkate izan zen urte askoan (1977tik 1995era), eta lehenbiziko bizikidetasunaldian (cohabitation, frantsesez) lehen ministro izan zen (1986-1988). Bizikidetasunaldia esaten zaio gobernua indar politiko baten esku dagoenean, baina presidentea beste joera politikokoa denean (eskuineko gobernua, ezkerreko presidentea).

Haren alderdiak 1993ko hauteskunde legegileak irabazi ostean, errepublikako presidente hautatu zuten 1995ean. Ezinegon sozialak, langabe kopuru handiak eta Europari buruzko desadostasunek Frantziako Biltzar Nazionala sakabanatu eta hauteskundeak aurreratzera (1997) behartu zuten. Hauteskunde haiek galdu egin zituen eskuinak, eta bigarren bizikidetasunaldiari (eskuineko presidentea, ezkerreko gobernua) ekin zion, Lionel Jospin lehen ministro sozialistarekin batera.

2002ko hauteskundeetan berriz hautatu zuten presidente. Neogaullistak nagusi ziren gobernu bat osatu eta Jean-Pierre Raffarin liberala izendatu zuen lehen ministro (2005ean Dominique de Villepinek hartu zuen haren tokia), eta bertan behera gelditu zen bizikidetasunaldia. 2007an hauteskundeetara berriro aurkezteari uko egin zion.

 Elkarlana Espainiarekin 
Jose Maria Aznar Espainiako gobernuburu zela, 2003ko azaroan, Carcassoneko batzarra egin zuten bi herrialdeetako ordezkariek eta elkarlan polizial eta judizialerako akordioa sinatu zuten, ETAren aurkako jarduera sendotzeko. Akordio horren bidez, estatu bateko zein besteko poliziei mugaren edozein aldetan jarduteko aukera aitortzen zitzaien.

 Erreferentziak 

 Kanpo estekak 

Kategoria:Paristarrak
Kategoria:Frantziako presidenteak
Kategoria:Frantziako lehen ministroak
Kategoria:Parisko alkateak
Kategoria:Frantziako katolikoak
Kategoria:École nationale d'administrationen ikasitakoak
Kategoria:Ohorezko Legioko gurutze handiak
Kategoria:Montparnasse hilerrian lurperatutakoak
Kategoria:Parisen hildakoak
Kategoria:Frantziako Bosgarren Errepublikako politikariak
Kategoria:Frantziako antikomunistak
Kategoria:Europako Kontseiluko lehendakariak
Kategoria:Frantziako nekazaritza ministroak
Kategoria:Giltzurruneko gutxiegitasunaren ondorioz hildakoak